smcproject/ml-wiki-sentences huggingface dataset:
ഫു ക്രഡ്യുങ് ദേശീയോദ്യാനം തായ്‌ലാന്റിലെ ലോയി , ആംഫോയ് ഫു  ക്രഡ്യുങ് എന്നീ പ്രവിശ്യയിൽ സ്ഥിതിചെയ്യുന്ന അറിയപ്പെടുന്ന ദേശീയോദ്യാനമാണ്.1962 നവംബർ 23 ന് ഖാവോ യായി നാഷണൽ പാർക്കിനുശേഷം തായ്‌ലാന്റിലെ രണ്ടാമത്തെ ദേശീയോദ്യാനമായി ഫു ക്രഡ്യുങ് ദേശീയോദ്യാനത്തെ ഔദ്യോഗികമായി പ്രഖ്യാപിച്ചു.
ജൂൺ മുതൽ സെപ്തംബർ വരെയുള്ള മഴക്കാലത്ത് ഈ ദേശീയോദ്യാനം അടച്ചിടുന്നു.
Red maple leaves during the winter season അവലംബം പുറത്തേയ്ക്കുള്ള കണ്ണികൾ ഫു ക്രഡ്യുങ് ദേശീയോദ്യാനം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഫു ഫ മാൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Phu_Pha_Man_National_Park
ഫു ഫ മാൻ ദേശീയോദ്യാനം തായ്‌ലാന്റിലെ ഖോൻ കീൻ പ്രവിശ്യയിലെ ഫു ഫ മാൻ, ചും ഫി എന്നീ ജില്ലകളിലും ലോയി പ്രവിശ്യയിലെ ഫു ക്രാഡ്യെങ് ജില്ലയിലുമായി 350 ചതുരശ്രകിലോമീറ്റർ വിസ്തീർണ്ണത്തിൽ 200 - 800 മീറ്റർ വരെ സമുദ്രനിരപ്പിൽ നിന്നുയർന്ന് സ്ഥിതിചെയ്യുന്നു.
ഈ ദേശീയോദ്യാനത്തിൽ കാണപ്പെടുന്ന 10 കിലോമീറ്റർ നീളമുള്ള ഖ്ലാങ് ഖായോ ഗുഹയിൽ നിന്ന് ധാരാളം വവ്വാലുകൾ സൂര്യാസ്തമയ സമയത്ത് പറക്കുന്നത് കാണാം.
സ്റ്റലഗ്മൈറ്റ് , സ്റ്റലക്റ്റൈറ്റ് ഫോർമേഷൻ ഗുഹകൾ ഇവിടത്തെ സവിശേഷതയാണ്.
2,000 വർഷങ്ങൾക്കുമുമ്പുണ്ടായിരുന്ന ലായി തീങ് ഗുഹയും പാറകൊണ്ടു നിർമ്മിതമായ ഗുഹയിൽ പുരാതന ഗുഹാചിത്രങ്ങളും കാണപ്പെടുന്നു.
ഫീൽ‌ഡ്സ് മെഡൽ ഇംഗ്ലീഷ് വിലാസം https://ml.wikipedia.org/wiki/Fields_Medal ഫീൽഡ്സ് മെഡലിന്റെ മുഖവശം
കനേഡിയൻ ശാസ്ത്രഞ്ജനായ ജോൺ ചാൾ‌സ് ഫീൽ‌ഡിന്റെ സ്മരണാർത്ഥം ഏർ‌പ്പെടുത്തിയ മെഡൽ ആണ്‌ ഫീൽ‌ഡ് മെഡൽ .
1932ൽ സൂറിച്ചിൽ നടന്ന ഗണിതശാസ്ത്ര സമ്മേളനത്തിലാണ് നോബൽ സമ്മാനത്തിന് തത്തുല്യമായി ഇത്തരമൊരു മെഡൽ എന്ന ആശയം കൈക്കൊണ്ടത്.
1936ൽ നടന്ന അടുത്ത സമ്മേളനത്തിൽ ഈ മെഡൽ സമ്മാനിയ്ക്കുകയും ചെയ്തു.
അന്തർ‌ദ്ദേശീയ ഗണിതശാസ്ത്രത്തിന്റെ ആഭിമുഖ്യത്തിൽ ആണ് ഫീൽ‌ഡ് മെഡൽ ഏർ‌പ്പെടുത്തിയത്.
ഒരു ഗണിത ശാസ്ത്രകാരന് ലഭിയ്ക്കാവുന്ന പരമോന്നതമായ ബഹുമതിയാണ് ഇത്.
4 വർ‌ഷത്തിൽ ഒരിയ്ക്കലാണ് 40 വയസ്സിന് താഴെയുള്ള ഗണിതശാസ്ത്രകാരന് ഇത് സമ്മാനിയ്ക്കുന്നത്.
മെഡൽ
ഗണിതശാസ്ത്രത്തിന്റെ നോബൽ സമ്മാനം എന്നാണ് ഇത്അറിയപ്പെടുന്നത്.
രൂപകൽ‌പന ചെയ്തിരിയ്ക്കുന്നത് കനേഡിയൻ ശില്പിയായ റോബർ‌ട്ട് റ്റൈറ്റ് മക് കെൻസീ ആണ്.
മെഡലിൽ ലത്തീൻ ഭാഷയിൽ ആർ‌ക്കമെഡീസിന്റെ രൂപത്തോടൊപ്പം മെഡലിന്റെ മുഖവശത്തും എതിർ‌വശത്തും ആലേഖനം ചെയ്തിരിയ്കുന്നു.
പശ്ചാത്തലത്തിലായി ആർക്കിമിഡീസിന്റെ കല്ലറയും അദ്ദേഹത്തിന്റെ സിദ്ധാന്തവും രൂപകല്പന ചെയ്തിട്ടുണ്ട്.
മെഡലിന്റെ അരികിലായി ജേതാവിന്റെ നാമവും ചേർ‌ക്കുന്നു.
ഫീൽഡ് മെഡൽ ജേതാക്കൾ
വർഷം ICM നടന്ന സ്ഥലം മെഡൽ ജേതാക്കൾ 1936 ഓസ്ലോ , നോർ‌വേ Lars Ahlfors ജെസ്സി ഡഗ്ലസ് 1950 കേംബ്രിഡ്ജ് , അമേരിക്കൻ ഐക്യനാടുകൾ ലോറന്റ് ഷ്വാർട്ട്സ് ആറ്റ്ൽ സെൽബെർഗ് 1954 ആംസ്റ്റെർഡാം , നെതർലാൻഡ്സ് കുനിഹിക്കോ കൊഡൈര Jean-Pierre Serre 1958 എഡിൻബറോ , യുണൈറ്റഡ് കിംഗ്ഡം ക്ലാവൂസ് റോത്ത് റെനേ തോം 1962 സ്റ്റോക്‌ഹോം , സ്വീഡൻ Lars Hörmander ജോൺ മിൽനൊർ 1966 മോസ്കോ , സോവ്യറ്റ് യൂണിയൻ Michael Atiyah പോൾ ജോസഫ് കോഹൻ Alexander Grothendieck Stephen Smale 1970 നീസ് , ഫ്രാൻസ് Alan Baker Heisuke Hironaka സെർജി നോവിക്കോവ് ജോൺ ഗ്രിഗ്ഗ്സ് തോംസൺ 1974 വാങ്കൂവർ , കാനഡ എൻ‌റിക്കോ ബോംബിയേരി ഡേവിഡ് മം‌ഫോർഡ് 1978 ഹെൽസിങ്കി , ഫിൻലൻഡ് Pierre Deligne ചാൾസ് ഫെഫർമാൻ Grigory Margulis Daniel Quillen 1982 വാഴ്സോ , പോളണ്ട് അലൻ കോൺസ് വില്യം ത്ഴ്സ്റ്റൺ / ഷിങ്-തംങ് യാവു 1986 ബെർക്ക്‌ലി , അമേരിക്കൻ ഐക്യനാടുകൾ Simon Donaldson Gerd Faltings മൈക്കൾ ഫ്രീഡ്മാൻ 1990 ക്യോട്ടോ , ജപ്പാൻ Vladimir Drinfeld Vaughan F. R. Jones Shigefumi Mori Edward Witten 1994 സൂറിച്ച് , സ്വിറ്റ്സർലൻഡ് Jean Bourgain Pierre-Louis Lions Jean-Christophe Yoccoz Efim Zelmanov 1998 ബെർലിൻ , ജർമനി Richard Borcherds William Timothy Gowers Maxim Kontsevich Curtis T. McMullen ആൻഡ്രൂ വൈൽസ് [വെള്ളി ഫലകം] 2002 ബീജിംഗ് , ചൈന ലോറന്റ് ലഫോർജ് വ്ലാഡിമിർ വെവോദിസ്കി 2006 മാഡ്രിഡ് , സ്പെയിൻ ആർഡ്രി ഒക്കോൻ‌കോവ് ഗ്രിഗറി പെരൽ‌മാൻ [മെഡൽ നിരസിച്ചു] ടെറൻ‌സ് ടാവോ വെന്റലിൽ വെർ‌ണർ 2010 ഹൈദരാബാദ് Elon Lindenstrauss Ngô Bảo Châu Stanislav Smirnov Cédric Villani Hebrew University of Jerusalem and Princeton University Paris-Sud 11 University and Institute for Advanced Study University of Geneva École Normale Supérieure de Lyon and Institut Henri Poincaré 2014 സോൾ Artur Avila മഞ്ജുൾ ഭാർഗവ Martin Hairer മറിയം മിർസഘനി Instituto Nacional de Matemática Pura e Aplicada , CNRS and Paris Diderot University Princeton University University of Warwick Stanford University 2018 റിയോ ഡി ജനീറോ n/a n/a n/a
|} ↑ {{ cite web }} :  CS1 maint: unrecognized language ( link )
ഫു ടോയി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Phu_Toei_National_Park
ഫു ടോയി ദേശീയോദ്യാനം (อุทยานแห่งชาติพุเตย) 317 km 2 (122 sq mi) തായ്‌ലാന്റ് , സുഫൻബുരി പ്രവിശ്യയിലെ ഡാൻ ചാംഗ് ജില്ലയിൽ സ്ഥിതി ചെയ്യുന്ന ഒരു ദേശീയ ഉദ്യാനം ആകുന്നു.1998 സെപ്തംബർ 30 ന് നാഷണൽ പാർക്ക് നിലവിൽ വന്നു.
1991 മേയ് 26-ന് ലൗഡ എയർ 004 ബോയിംഗ് 767 വിമാനം മിഡ് എയറിൽ വിന്യസിച്ചതിനെത്തുടർന്ന് പാർക്കിന്മേൽ വീണു തകർന്നിരുന്നു.
മലനിരകളിലെ ഉയർന്ന വേനൽക്കാലത്ത് ഈ പാർക്കിൽ ഏകദേശം 300 പേർ മാസം തോറും സന്ദർശിക്കാറുണ്ട്.
സിംഗപ്പൂരിലെ ഡെയ്ലി എക്സ്പ്രസ് ഈ പാർക്ക് "തായ്ലൻഡിന്റെ ഏറ്റവും കുറഞ്ഞ സന്ദർശകരുള്ള അറിയപ്പെടുന്ന ദേശീയ പാർക്കുകളിൽ ഒന്നായി നിലകൊള്ളുന്നതായി റിപ്പോർട്ടുചെയ്യുന്നു.
ഭൂരിഭാഗം സൂഫാൻ ബുരി നാട്ടുകാർ പോലും തങ്ങളുടെ പ്രവിശ്യയിൽ  ഒരു ദേശീയ ഉദ്യാനം ഉണ്ടെന്ന് പോലും തിരിച്ചറിയുന്നില്ല.
ഇതും കാണുക തായ്‌ലാന്റിലെ ദേശീയോദ്യാനങ്ങൾ അവലംബം Phu Toei National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫു ഫ തോപ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Phu_Pha_Thoep_National_Park
ഫു ഫ തോപ് ദേശീയോദ്യാനം തായ്‌ലാന്റിലെ തെക്ക് മുക്ദഹൻ പ്രവിശ്യയിലെ മ്യുാങ് , ഡോൻ ടാൻ എന്നീ ജില്ലകളിൽ സ്ഥിതിചെയ്യുന്ന 48.5 ചതുരശ്രകിലോമീറ്റർ വിസ്തീർണ്ണമുള്ള ഒരു ദേശീയോദ്യാനമാണ്.
തായ്‌ലാന്റിലെ ചെറിയ ദേശീയോദ്യാനമായ ഇവിടെ റോക്ക് ഫോർമേഷൻ, 3,000 മുതൽ 5,000 വർഷം വരെ പഴക്കമുള്ള പുരാതന ചിത്രങ്ങൾ ആലേഖനം ചെയ്തിട്ടുള്ള ഗുഹകൾ എന്നിവ കാണപ്പെടുന്നു.
തം ഫ മ്യൂ ഡീങ് എന്നാൽ ചുവന്ന കൈകൾ അർത്ഥമാക്കുന്നത് ചുവപ്പുനിറമുള്ള ചിത്രങ്ങൾ എന്നാണ്.
420 മീറ്റർ ഉയരമുള്ള ഫു ജോങ്സി കൊടുമുടി ദേശീയോദ്യാനത്തിലെ ഏറ്റവും ഉയരം കൂടിയ ഭാഗമാണ്.
ഫു ടം പ്ര വെള്ളച്ചാട്ടത്തിനുമുകളിലായി ഒരു ഗുഹ ഗ്രോട്ടോ കാണപ്പെടുന്നു.
ഇവിടെ മൂന്നടി വിസ്താരമുള്ള ബുദ്ധപ്രതിമയും കൂടെ നൂറുകണക്കിന് തടി കൊണ്ട് നിർമ്മിച്ച ചെറിയ ബുദ്ധ പ്രതിമകളും മൃഗങ്ങളുടെ രൂപങ്ങളും കാണപ്പെടുന്നു.
ഫു ഫാ തോയെപ്
ഫു ഫാ തോയെപ് ( Thai : อุทยานแห่งชาติภูผาเทิบ ), തായ്‍ലാൻറിലെ മുൿഡഹാൻ പ്രോവിൻസിലുള്ള ഒരു ദേശീയോദ്യാനമാണ്.
ഈ ദേശീയോദ്യാനം നേരത്തേ അറിയപ്പെട്ടിരുന്നത് മുക്ഡഹാൻ ദേശീയ പാർക്ക് ( Thai : อุทยานแห่งชาติมุกดาหาร ) എന്നായിരുന്നു.
ഇത് രാജ്യത്തെ ഏറ്റവും ചെറിയ ദേശീയോദ്യാനമാണ്.
ഈ ദേശീയോദ്യാന മേഖലയിൽ പുരാതന കാലത്തെ അനേകം ഗഹകളും ചുവർ ചിത്രങ്ങളും കാണപ്പെടുന്നു.
ഈ ദേശീയോദ്യാനം തായ്‍ലാൻറിൻറെ കിഴക്കു ഭാഗത്തുള്ള മുക്ഡഹാൻ പ്രോവിൻസിലെ 48.5 km² പ്രദേശത്തായി വ്യാപിച്ചു കിടക്കുന്നു.
ലാവോസിനു സമീപമുള്ള മുക്ഡഹാൻ പട്ടണത്തിൽ നിന്ന് 17 കിലോമീറ്റർ ദൂരമാണ് ദേശീയോദ്യാനത്തിലേയ്ക്ക്.
ഇലപൊഴിയു കാടുകളുടെയും നിത്യഹരിതവനങ്ങളുടെയും മിശ്രണമാണിവിടുത്തെ വനം.
ഈ ദേശീയോദ്യാനം സ്ഥിതി ചെയ്യുന്ന അക്ഷാംശ രേഖാംശങ്ങൾ 16°26′21″N 104°45′24″E ആണ്.
താം ഫ മുയെ ഡായെങ്  ഗുഹയ്ക്ക് ഏകദേശം 3000 മുതൽ 5000 വരെ വർഷം പഴക്കമുള്ളതായി കണക്കാക്കിയിരിക്കുന്നു.
ഗുഹയുടെ താം ഫ മുയെ ഡായെങ് എന്ന പേരിനു നിദാനം ഈ ഗുഹയുടെ ഉള്ളിലുള്ള പാറകളിൽ വരച്ചിരിക്കുന്ന ചിത്രങ്ങളിലെ ചുവന്ന നിറത്തിലുള്ള ചിത്രങ്ങളാണ്.
ഈ പേരിന് തായ് ഭാക്ഷയിൽ "റെഡ് ഹാൻറ്"എന്നാണ്.
മാൻ , കാട്ടുപന്നി , പറക്കും അണ്ണാൻ തുടങ്ങിയവയല്ലാതെ വലിയ സസ്തനജീവികളെ ഇവിടെ കണ്ടെത്തുവാൻ സാധിക്കുകയില്ല.
കുറുക്കൻ , സയാമീസ് കാട്ടുമുയൽ, വെരുക് , കുരങ്ങു വർഗ്ഗങ്ങൾ, മുള്ളൻപന്നി എന്നിവയെയും ഇവിടെ ധാരാളമായി കാണാവുന്നതാണ്.
ഇവിടെ കാണപ്പെടുന്ന ഏതാനും പക്ഷികൾ, ചുവന്ന കാട്ടുകോഴി, മയിൽ എന്നിവയാണ് ഒക്ടോബർ മുതൽ നവംബർ വരെയുള്ള മാസങ്ങളിൽ ഏകദേശം 10 വർഗ്ഗങ്ങളിലുള്ള കാട്ടുപൂക്കൾ ഇവിടെ വിരിയുന്നു.
420 മീറ്റർ ഉയരമുള്ള ഫൂ ജോൻഗ്സിയാണ് ഈ മേഖലയിലെ ഏറ്റവും ഉയരത്തിലുള്ള സ്ഥലം.
ഹിൻ തോയെപ്പ് പാറക്കൂട്ടങ്ങൾ
മണൽക്കല്ലിനാൽ രൂപീകൃതമായ പാറക്കൂട്ടങ്ങൾ നിറഞ്ഞ ഈ മലനിരകൾ തുടർച്ചയായി തിരമാലകൾ പോലെ കാണപ്പെടുന്നു.
സന്ദർശക കേന്ദ്രത്തിനു സമീപമുള്ള പ്രദേശത്തുനിന്നു കാണാവുന്ന തരത്തിൽ ഈ ഫു ഫോ തോയെപ്പ് പർവ്വതത്തിനരികിൽ സങ്കീർണ്ണമായമായതും കൂൺ ആകൃതിയിലുള്ളതുമായ അനേകം പാറക്കല്ലുകൾ നൂറുകണക്കിനു മീറ്റർ പ്രദേശത്തു വ്യാപിച്ചു കിടക്കുന്നു.
പാറകളുടെ പലവിധത്തിലുള്ള രൂപങ്ങൾക്കു കാരണം മഴ, കാറ്റ്, സൂര്യപ്രകാശം തുടങ്ങിയവയാൽ  നൂറു കണക്കിനു മില്ല്യൺ വർഷങ്ങളായി സംഭവിച്ചു കൊണ്ടിരിക്കുന്ന സ്വാഭാവിക ദ്രവീകരണത്തിൻറെ ഫലമായിട്ടാണ്.
ചില പാറയിലെ രൂപങ്ങൾ അമ്പലങ്ങൾ, അരയന്നങ്ങൾ, കിരീടം, ഒട്ടകം, മുതല തുടങ്ങിയവയുടെ രൂപത്തെ അനുസ്മരിപ്പിക്കുന്നു.
പർവ്വതശിഖരത്തിൽ ഒരു നിരീക്ഷണ സ്ഥലം നിലനിൽക്കുന്നു.
ഇവിടെ നിന്നു നോക്കിയാൽ  മുക്ഡഹാൻ പട്ടണത്തിനു ചുറ്റുപാടുമുള്ള പ്രദേശങ്ങൾ, മിക്കോങ് നദി, നദിയുടെ മറുകരയിലെ മേഘയിലെ ലാവാസിന്റെ അതിർത്തി പ്രദേശങ്ങൾ എന്നിവ വളരെ വ്യക്തമായി കാണുവാൻ സാധിക്കുന്നു.
ലാൻ മുഛാലിൻ പീഠഭൂമി.
ഹിൻ തോയെപ്പ് പാറക്കൂട്ടങ്ങൾക്കു സമാന്തരമായി വനത്തിലെ വഴിത്താരയിലൂടെ സഞ്ചരിച്ചാൽ, പാറകൾ നിറഞ്ഞ ഒരു പീഠഭൂമിയിലെത്തിച്ചേരുന്നു.
ഈ മേഖലയിൽ ഒക്ടോബർ നവംബർ മാസങ്ങളിൽ അപൂർവ്വങ്ങളായ കാട്ടു ചെടികളിൽ വിരിഞ്ഞ നിൽക്കുന്ന അനേക ശതം പുഷ്പങ്ങൾ ആസ്വദിക്കാവുന്നതാണ്.
ഈ പീഠഭൂമിയും ചുറ്റുപാടുമുള്ള മേഖലകൾ നിരീക്ഷിക്കുവാൻ ഉത്തമമാണ്.
ഫൂ ടാം ഫ്ര വെള്ളച്ചാട്ടം
മഴക്കാലത്തു മാത്രം ആസ്വദക്കുവാൻ സാധിക്കുന്ന ഒരു ചെറിയ വെള്ളച്ചാട്ടം ഇവിടെ നിലനിൽക്കുന്നു.
വർഷത്തിലെ മറ്റു മാസങ്ങളിൽ ഇതു പൂർണ്ണമായും വറ്റി വരണ്ടു കിടക്കുന്നു.
താം ഫ മുയെ ഡായെങ് ഗുഹ.
താം ഫ മുയെ ഡായെങ് എന്ന പേരിൽ വളരെ പ്രാചീനമായ ഒരു ഗുഹ ഇവിടെ നിലനിൽക്കുന്നു.
ഈ ഗുഹയിലെ ഭിത്തികളിൽ പ്രാചീനകാലത്തെ ജനങ്ങളുടെ കലാവിരുതുകൾ മനുഷ്യൻറെയും മൃഗങ്ങളുടേയും രൂപങ്ങളായി കോറിയിട്ടിരിക്കുന്നു.
ദേശീയോദ്യാനത്തിൻറെ പ്രധാന ഭാഗത്തു നിന്ന് 8 കിലോമീറ്റർ വാഹനത്തിലും 1.5 കിലോമീറ്റർ ദൂരം കാൽനടയായും ഈ ഗുഹാമുഖത്ത് എത്തിച്ചേരാവുന്നതാണ് ↑ ↑
ഫീൽഡ് ഹോക്കിയിൽ ഏഷ്യൻ ഗെയിംസ് മെഡൽ നേടിയവരുടെ പട്ടിക
1958 മുതൽ 2014 വരെ ഫീൽഡ് ഹോക്കിയിൽ ഏഷ്യൻ ഗെയിംസ് മെഡൽ നേടിയവരുടെ പട്ടികയാണ് ഇത്.
ni Rampal Amandeep Kaur Lilima Minz അവലംബം Asian Games History പുറത്തേയ്ക്കുള്ള കണ്ണികൾ Olympic Council of Asia Archived 2021-02-13 at the Wayback Machine .
ഫു കയോ- ഫു ഫാൻ ഖം ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Phu_Kao%E2%80%93Phu_Phan_Kham_National_Park
ഫു കയോ- ഫു ഫാൻ ഖം തായ്‌ലാന്റിലെ ഖോൻ കീൻ , നോങ് ബ്വാ ലംഫു എന്നീ പ്രവിശ്യകളിൽ ഖോൻ കീൻ നഗരത്തിന്റെ വടക്കു-പടിഞ്ഞാറ് നിന്ന് 60 കിലോമീറ്റർ അകലത്തിലും സ്ഥിതിചെയ്യുന്ന 322 ചതുരശ്രകിലോമീറ്റർ വിസ്തീർണ്ണമുള്ള ഒരു ദേശീയോദ്യാനമാണ് .
1985 ന് 50-ാമത്തെ ദേശീയോദ്യാനമായി ഇതിനെ നാമനിർദ്ദേശം ചെയ്തു.
റോക്ക് ഫോർമേഷൻ, ഉബോൾ രത്ന അണക്കെട്ട് ജലസംഭരണി, വെള്ളച്ചാട്ടങ്ങൾ എന്നിവ കൊണ്ട് രണ്ട് ഭാഗങ്ങളായി ഈ പർവ്വതോദ്യാനത്തെ  വേർതിരിക്കുന്നു.
Shorea roxburghii Oriental magpie-robin അവലംബം
ബിർള ഭവൻ ഇംഗ്ലീഷ് വിലാസം https://ml.wikipedia.org/wiki/Birla_House ഗാന്ധി സ്മൃതി ഗാന്ധിജി കൊല്ലപ്പെട്ട സ്ഥലം
ഡെൽഹിയിലെ ഒരു മ്യൂസിയമാണ് ബിർള ഹൌസ് എന്നറിയപ്പെടുന്ന ബിർള മന്ദിർ .
മഹാത്മാഗാന്ധി 1948 , ജനുവരി 30 -ന് കൊല്ലപ്പെടുന്നതിനു മുൻപത്തെ അവസാന 144 ദിവസങ്ങൾ കഴിച്ചുകൂട്ടിയത്  ഇവിടെയാണ്.
ഇത് വ്യവസായ പ്രമുഖരായ ബിർള കുടുംബത്തിന്റെ കെട്ടിടമായിരുന്നു.
ഇന്ത്യ സർക്കാർ 1971 ൽ ഇത് ഏറ്റെടുക്കുകയും 1973 ഓഗസ്റ്റ് 15 , ന്  പൊതുജനങ്ങൾക്കായി തുറന്നു കൊടുക്കുകയും ചെയ്തു.
ഇതിന്റെ പേര് പിന്നീട് ഗാന്ധി സ്മൃതി എന്നാക്കി.
ഗാന്ധിജിയുടെ ഒരു പാട് സാധനങ്ങൾ ഇവിടെ പൊതുജനങ്ങൾക്കായി പ്രദർശിപ്പിച്ചിട്ടുണ്ട്.
ഗാന്ധിജി വെടിവച്ച് കൊലപ്പെട്ട സ്ഥലം ഇവിടെ ഒരു സ്തൂപം പണിത് സൂക്ഷിച്ചിരിക്കുന്നു.
ഇതും കാണുക മഹാത്മാഗാന്ധിയുടെ കൊലപാതകം പുറത്തേക്കുള്ള കണ്ണികൾ Gandhi Smriti – Government of India website Archived 2007-07-12 at the Wayback Machine .
28°36′06.7″N 77°12′51.6″E ﻿ / ﻿ 28.601861°N 77.214333°E ﻿ / 28.601861; 77.214333 Birla House എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബിർള സയൻസ് മ്യൂസിയം
ബി എം ബിർള സയൻസ് മ്യൂസിയം ഇന്ത്യയിലെ പ്രശസ്തമായ ഒരു സയൻസ് മ്യൂസിയം ആണ്.
ഇത് സ്ഥിതി ചെയ്യുന്നത് ഹൈദരാബാദിൽ ആണ്.
സിവിൽ എഞ്ചിനിയർ ആയിരുന്ന പി എ സിംഗാരവേലു ആയിരുന്നു ഇത് രൂപകല്പന ചെയ്തത്.
ഇതിൽ പ്ലാനറ്റെറിയം, മ്യൂസിയം, സയൻസ് സെൻറെർ, ആർട്ട്‌ ഗാലറി തുടങ്ങി ഒരു ദിനോസേറിയം വരെ ഉണ്ട് .
പ്ലാനറ്റെറിയം
ദി ബിർള പ്ലാനറ്റെറിയം എന്നത് സയൻസ് സെൻറെറിന്റെ ഒരു ഭാഗമാണ്.
1985 സെപ്റ്റംബർ 8ന് എൻ ടി രാമ റാവു ആയിരുന്നു ദി പ്ലാനറ്റെറിയം ഔപചാരികമായി ഉദ്ഘാടനം ചെയ്തത്.
ഇന്ത്യയിലെ മൂന്നു ബിർളാ പ്ലാനറ്റെറിയങ്ങളിൽ ഒന്നാണ് ഇത്.
മറ്റു രണ്ടെണ്ണങ്ങളാണ് ബിർള പ്ലാനറ്റെറിയം in കൊൽക്കത്ത and ബി എം ബിർള പ്ലാനറ്റെറിയം in ചെന്നൈ .
ബിർക ഇംഗ്ലീഷ് വിലാസം https://ml.wikipedia.org/wiki/Birka
സ്വീഡനിലെ ഒരു പുരാവസ്തുശാസ്ത്ര സംബന്ധിയായും ചരിത്രപരമായും പ്രാധാന്യം ഉള്ള പ്രദേശം ആണ് ബിർക .
ഇത് സ്ഥിതി ചെയ്യുന്നത് സ്വീഡനിലെ ബിർച് എന്ന ദ്വീപിൽ ആണ് , സ്വീഡനിലെ മലരെൻ തടാകത്തിൽ ആണ് ഇത് .
ഇത് എ ഡി എട്ടാം നൂറ്റാണ്ടിന്റെ മധ്യത്തിൽ ആണ് നിലവിൽ വന്നത് എന്നാൽ എ ഡി പത്താം നൂറ്റാണ്ടോടെ ഇത് ഉപേക്ഷിക്കപ്പെട്ടു .
1993 ൽ  ഹോവ്ഗാർഡന്റെ കൂടെ ഈ പ്രദേശവും യുനെസ്കോ ലോകപൈതൃക പട്ടികയിൽ ഇടം പിടിച്ചു .
ഇപ്പോഴും പുരാവസ്തു ഖനനം നടക്കുന്ന ഇവിടെ നിന്നും ആദ്യമായി  അറബിയിൽ ആലേഖനം ചെയ്ത ഒരു വെള്ളി മോതിരം വൈക്കിംഗ് കാലഘട്ടത്തിൽ ഉള്ള ഒരു കുഴിമാടത്തിൽ നിന്നും ലഭിക്കുക ഉണ്ടായി , ഇത് ആ കാലഘട്ടത്തെ ആദ്യത്തേത് ആണ് .
ഇത് സ്വീഡനിലെ ഏറ്റവും പുരാതനമായ നഗരമായി കണക്കാക്കപ്പെടുന്നു .
ആ കാലത്തേ യൂറോപ്പിലെ മുഖ്യ കച്ചവട സ്ഥലം കൂടെ ആയിരുന്നു ഈ പ്രദേശം .
പുറത്തേക്കുള്ള കണ്ണികൾ Birka എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Birka and Hovgården at the Swedish National Heritage Board Birka and Hovgården - at UNESCO Reconstructions of Bone Flutes like the ones from Birka The Swedish History Museum ചിത്രശാല പുരാവസ്തു ഖനനം പുരാവസ്തു ഖനനം ഖനനം ചെയ്തു എടുത്ത പുരാവസ്തുക്കൾ ഖനനം ചെയ്തു എടുത്ത പുരാവസ്തുക്കൾ ഖനനം ചെയ്തു എടുത്ത പുരാവസ്തുക്കൾ ഖനനം ചെയ്തു എടുത്ത പുരാവസ്തുക്കൾ ↑ http://www.cnn.com/2015/03/19/europe/sweden-viking-arabic-ring/
ബിർളാസോഫ്റ്റ് ഇംഗ്ലീഷ് വിലാസം https://ml.wikipedia.org/wiki/BirlaSoft
' ബിർളാസോഫ്റ്റ് ഏഷ്യയിലെ ഏറ്റവും വലിയ ഐ.ടി. ( വിവരസാങ്കേതിക വിദ്യ ) കമ്പനികളിൽ ഒന്നാണ്.
1995-ൽ ഇൻഡ്യയിലെ ഉത്തർപ്രദേശ് എന്ന സംസ്ഥാനത്തൈലെ നോയ്ഡ എന്ന സ്ഥലത്ത് സ്ഥാപിതമായി.
ബിർളാസോഫ്റ്റ് സി.കെ. ഗ്രൂപ്പിന്റെ ഒരു ഭാഗമാണ്.
4000ത്തിൽ അധികം ജീവനക്കാർ ജോലിച്ചെയ്യുന്ന ബിർളാസോഫ്റ്റിന് യു.എസ്.എ , സ്വിറ്റ്സർലാന്റ് , യുണൈറ്റഡ് കിങ്ഡം , ജർമ്മനി , ഓസ്ട്രേലിയ , സിംഗപ്പൂർ , മലേഷ്യ എന്നീ രാജ്യങ്ങളിലും ശാഖകൾ ഉണ്ട്.
ബിർളാസോഫ്റ്റ് കമ്പനി പണമിടപാട് സ്ഥാപനങ്ങൾക്കും,ഇൻഷുറൻസ് സ്ഥാപനങ്ങൾക്കും മറ്റ് മേഖലയിൽ പ്രവർത്തിക്കുന്ന സ്ഥാപനങ്ങൾക്കും കമ്പ്യൂട്ടർ സോഫ്റ്റ്‌വേർ നിർമ്മിച്ചുനൽകുന്നു.
1861-ൽ ജെ. പി. ബിർളയുടെ മകനായ സി. കെ. ബിർള സി. കെ. ബിർള ഗ്രൂപ്പ് ( CK Birla Group ) ആരംഭിച്ചു.
സി. കെ. ബിർള ഗ്രൂപ്പ് 1995-ൽ ആണ് ഐ.ടി. ( വിവരസാങ്കേതിക വിദ്യ ) മേഖലയിൽ തുടക്കം കുറിച്ചത്.
തുടക്കത്തിൽ ബിർള ഹൊറൈസൺസ് ഇന്റെർനാഷനൽ(English:Birla Horizons International) ആയും പിന്നീടു 1998-ൽ ബിർളാസോഫ്റ്റ് ( Birlasoft Inc .) ആയും നാമകരണം ച്ചെയ്യപ്പെട്ടു.
മറ്റു കണ്ണികൾ വെബ്സൈറ്റ്
ബിർ ഭാൻ ഭാട്ടിയ
ഒരു ഇന്ത്യൻ ഡോക്ടറും ബ്രിട്ടീഷ് ഇന്ത്യയിലെ യുണൈറ്റഡ് പ്രൊവിൻസിലെ ലെജിസ്ലേറ്റീവ് കൗൺസിൽ മുൻ അംഗവുമായിരുന്നു ബിർ ഭാൻ ഭാട്ടിയ .
വൈദ്യശാസ്ത്രത്തിന് നൽകിയ സംഭാവനകൾക്ക് ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ അവാർഡായ പത്മശ്രീ അവാർഡ് നൽകി 1954 ൽ ഇന്ത്യാ ഗവൺമെന്റ് അദ്ദേഹത്തെ ആദരിച്ചു , ആ അവാർഡ് ലഭിച്ച ആദ്യ വ്യക്തികളിൽ ഒരാളായി അദ്ദേഹം.
1900 ഓഗസ്റ്റ് 30 ന് ജയ് ദേവി, സർക്കാർ ഉദ്യോഗസ്ഥനായ അബഗത് ഹരി ചന്ദ് ഭാട്ടിയ എന്നിവരുടെ മകനായി ബ്രിട്ടീഷ് ഇന്ത്യയുടെ ഭാഗമായിരുന്ന അബോട്ടാബാദിലാണ് ബിർ ഭാൻ ഭാട്ടിയ ജനിച്ചത്.
ശ്രീ നഗറിലെ ശ്രീ പ്രതാപ് കോളേജിൽ നിന്ന് ആദ്യകാല കോളേജ് പഠനം നടത്തിയ അദ്ദേഹം 1919 ൽ ലഖ്‌നൗവിലെ കിംഗ് ജോർജ്ജ് മെഡിക്കൽ കോളേജിൽ ചേർന്നു .
1924 ൽ വൈദ്യശാസ്ത്രത്തിൽ ബിരുദം നേടി ( എംബിബിഎസ് ).
1926-ൽ അദ്ദേഹം ബിരുദാനന്തര ബിരുദം നേടി.
അവിടെ നിന്ന് ലണ്ടനിലേക്ക് പോകുന്നതിനുമുമ്പ് ഒരു ഡെമോൺസ്ട്രേറ്ററായി നാഷണൽ ഹാർട്ട് ഹോസ്പിറ്റലിൽ ക്ലിനിക്കൽ അസിസ്റ്റന്റായി ജോലി ചെയ്തു.
അതോടൊപ്പം തന്നെ എംആർസിപി പഠനവും നടത്തി.
റോയൽ കോളേജ് ഓഫ് ഫിസിഷ്യൻസ് ഓഫ് ലണ്ടൻ (എംആർസിപി) അംഗത്വം നേടിയശേഷം 1928 ൽ ഭാട്ടിയ ഇന്ത്യയിലേക്ക് മടങ്ങി.
ഫാർമക്കോളജിയിൽ ലക്ചറർ സ്ഥാനം തന്റെ പഴയ വിദ്യാലയത്തിൽ ഏറ്റെടുത്തു.
അവിടെ അദ്ദേഹം 1936 ൽ ഫാർമക്കോളജി വകുപ്പിൽ ഒരു കൺസൾട്ടിംഗ് ഫിസിഷ്യൻ, റീഡർ, ഡയറക്ടർ എന്നീ സ്ഥാനങ്ങൾ വഹിച്ചു.
1946 ൽ ഡീൻ, പ്രിൻസിപ്പൽ എന്നീ നിലകളിൽ സേവനമനുഷ്ഠിച്ച അദ്ദേഹം 1947 ൽ മെഡിസിൻ പ്രൊഫസറായി സ്ഥാനക്കയറ്റം ലഭിച്ച് 1960 ൽ വിരമിക്കുന്നതുവരെ ഈ പദവി വഹിച്ചു.
ലണ്ടനിലെ റോയൽ കോളേജ് ഓഫ് സർജന്റെ ഫെലോ ആയ ഭാട്ടിയ, മുൻ ബ്രിട്ടീഷ് ഇന്ത്യയിലെ ലെജിസ്ലേറ്റീവ് കൗൺസിൽ ഓഫ് യൂണിയൻ പ്രവിശ്യകളിൽ രണ്ട് തവണ സേവനമനുഷ്ഠിച്ചു.
മെഡിക്കൽ കൗൺസിൽ ഓഫ് ഇന്ത്യയുടെ കേന്ദ്ര കമ്മിറ്റി അംഗമായിരുന്ന അദ്ദേഹം, ഇന്ത്യയുടെ ആദ്യത്തെ ദേശീയ ഫോർമുലറി രൂപീകരിക്കുന്നതിൽ ഒരു പങ്കുവഹിച്ചു.
ഇന്ത്യ മെഡിക്കൽ അസോസിയേഷൻ, കാർഡിയോളജിക്കൽ ആൻഡ് ന്യൂറോളജിക്കൽ സൊസൈറ്റികൾ, യുണൈറ്റഡ് പ്രവിശ്യകളിലെ ഫാർമസി കൗൺസിൽ തുടങ്ങിയ ശാസ്ത്ര അസോസിയേഷനുകളിൽ അംഗമായിരുന്ന അദ്ദേഹം അസോസിയേഷൻ ഓഫ് ഫിസിഷ്യൻസ് ഓഫ് ഇന്ത്യയുടെ പ്രസിഡന്റായി സേവനമനുഷ്ഠിച്ചു.
1954 ൽ പത്മശ്രീ അവാർഡുകൾ ആരംഭിച്ചപ്പോൾ ഇന്ത്യാ സർക്കാർ അദ്ദേഹത്തെ പത്മശ്രീ സിവിലിയൻ അവാർഡിനായി തിരഞ്ഞെടുത്തു.
റോക്ക്ഫെല്ലർ ഫൗണ്ടേഷന്റെ 1958 ലെ വാർഷിക റിപ്പോർട്ടിൽ ഭാട്ടിയയെ പരാമർശിച്ചിട്ടുണ്ട്.
ജീവിതത്തിന്റെ അവസാനത്തിൽ, പ്രശസ്ത ആർക്കിടെക്റ്റ് വാൾട്ടർ ബർലി ഗ്രിഫിൻ രൂപകൽപ്പന ചെയ്ത ലഖ്‌നൗ ഹൗസിൽ 1962 മെയ് 13 ന് മരിക്കുന്നതുവരെ അദ്ദേഹം താമസിച്ചു.
1925-ൽ അദ്ദേഹത്തിന്റെ ശാന്തി ദേവിയുമായുള്ള ആദ്യ വിവാഹത്തിൽ നാല് ആൺമക്കളുണ്ടായിരുന്നു.
തുടർന്നുള്ള നോറ കോഡിയുമായുള്ള വിവാഹത്തിൽ മക്കൾ ഉണ്ടായിരുന്നില്ല.
ഇതും കാണുക വാൾട്ടർ ബർളി ഗ്രിഫിൻ അവലംബം അധികവായനയ്ക്ക്
ബിർജു മഹാരാജ് ഇംഗ്ലീഷ് വിലാസം https://ml.wikipedia.org/wiki/Birju_Maharaj
ഇന്ത്യയിലെ കഥക് നൃത്തത്തിന്റെ പ്രധാന ആചാര്യൻമാരിലൊരാളായിരുന്നു ബ്രിജ്മോഹൻ മിശ്ര എന്നറിയപ്പെടുന്ന പണ്ഡിറ്റ് ബിർജു മഹാരാജ് (4 ഫെബ്രുവരി 1938 - 16 ജനുവരി 2022).
കഥക്കിലെ കൽക്ക - ബിനാദിൻ ഘരാനയുടെ മുഖ്യ പ്രയോക്താവാണദ്ദേഹം.
ശംഭു മഹാരാജിന്റെയും ലച്ചു മഹാരാജിന്റെയും പാരമ്പര്യം പേറുന്ന മഹാരാജ് കുടുംബത്തിലെ കണ്ണിയായ ഇദ്ദേഹം അച്ചാൻ മഹാരാജിന്റെ മകനാണ്.
അറിയപ്പെടുന്ന ഹിന്ദുസ്ഥാനി ശാസ്ത്രീയ സംഗീതജ്ഞൻ കൂടിയാണ്.
നിരവധി കഥക് നൃത്തങ്ങൾ രൂപകൽപ്പന ചെയ്തിട്ടുള്ള ഇദ്ദേഹം ലോകമെമ്പാടും നൃത്താവതരണങ്ങൾ നടത്തിയിട്ടുണ്ട്.
കഥക് ശിൽപ്പശാലകളും നടത്താറുണ്ട്.
ഡൽഹിയിൽ 'കലാശ്രമം' എന്ന പേരിൽ കഥക് കളരി നടത്തുന്നു.
ലക്‌നോ ഘരാനയിലെ പ്രമുഖ കഥക് കലാകാരൻ ജഗന്നാഥ് മഹാരാജ് എന്ന അച്ചൻ മഹാരാജാവിന്റെ മകനായി ജനിച്ചു.
അമ്മാവൻമാരായ ശംഭു മഹാരാജിന്റെയും ലച്ചു മഹാരാജിന്റെയും ശിക്ഷണത്തിൽ പരിശീലനം തുടങ്ങിയ അദ്ദേഹം ഏഴാം വയസ്സിൽ അരങ്ങേറ്റം കുറിച്ചു.
ഒൻപതാം വയസിൽ അച്ഛന്റെ മരണത്തെത്തുടർന്ന് കുടുംബം ഡൽഹിയിലേക്കു മാറി.
ജീവിതത്തിന്റെ അവസാനനാളുകളിൽ പ്രമേഹം , ഹൃദ്രോഗം , വൃക്കരോഗം തുടങ്ങിയ പലവിധ രോഗങ്ങൾക്കും അടിമയായിരുന്ന ബിർജു മഹാരാജ്, 84-ആമത്തെ വയസ്സിൽ 2022 ജനുവരി 16-ന് രാത്രി പതിനൊന്നുമണിയോടെ ഡൽഹിയിലെ വീട്ടിൽ വച്ച് അന്തരിച്ചു.
സൃഷ്ടികൾ
സംഗീത സംവിധാനവും നൃത്ത രൂപകൽപ്പനയും നിർവഹിച്ചവ ശത്രഞ്ജ് കേ ഖിലാഡി , 1977 ദിൽ തോ പാഗൽ ഹെ , 1997 ഗദർ: ഏക് പ്രേം കഥ , 2001 ദേവദാസ് , 2002 വിശ്വരൂപം 2013 പുരസ്കാരങ്ങൾ പത്മവിഭൂഷൺ 1986 കേന്ദ്ര സംഗീത നാടക അക്കാദമി അവാർഡ് കാളിദാസ് സമ്മാൻ .
ലതാ മംഗേഷ്ക്കർ പുരസ്‌കാരം 2002.
ഭാരത് മുനി സമ്മാൻ ദേശീയ ചലച്ചിത്ര പുരസ്‌കാരം 2012 (വിശ്വരൂപം സിനിമയിലെ നൃത്ത രൂപകൽപ്പനയ്ക്ക്) അവലംബം ↑ ↑ Achchan Maharaj ↑ ↑ ↑ പുറം കണ്ണികൾ Pandit Birju Maharaj Archived 2019-07-22 at the Wayback Machine .
(Official Website) Kathak maestro Birju Maharaj on top Indian dancers
ബിർമിങ്ഹാം ഇംഗ്ലീഷ് വിലാസം https://ml.wikipedia.org/wiki/Birmingham
ഇംഗ്ലണ്ടിലെ വെസ്റ്റ് മിഡ്ലാൻഡിൽ സ്ഥിതിചെയ്യുന്ന ഒരു മെട്രോ നഗരമാണ് ബിർമിങ്ഹാം .
ലണ്ടൻ നഗരത്തിനുപുറത്ത് ഏറ്റവുമധികം ജനസംഖ്യയുള്ള നഗരമാണ് ബിർമിങ്ഹാം.
2011ലെ കാനേഷുമാരി പ്രകാരം 1,074,300 ജനങ്ങളാണ് ഈ നഗരത്തിൽ വസിക്കുന്നത്.
മധ്യകാലഘട്ടത്തിൽ ഒരു സാധാരണ വ്യാപാരസങ്കേതം മാത്രമായിരുന്ന ബിർമിങ്ഹാം, 18-ആം നൂറ്റാണ്ടോടെ ലോകപ്രസിദ്ധിയാർജിച്ച ഒരു വൻ നഗരവും, വ്യവസായകേന്ദ്രവുമായി വളരാൻ ആരംഭിച്ചു.
ഈ നഗരത്തിൽ ഏറ്റവുമധികം അനുയായികളുള്ള മതം ക്രിസ്തുമതമാണ് .
മികച്ച വിദ്യാഭ്യാസ സൗകര്യങ്ങൾ ലഭ്യമായ ബിർമിങ്ഹാമിൽ 6 സർവകലാശാലകളാണ് ഉള്ളത്.
ലോർഡ്സ് സ്റ്റേഡിയത്തിനുശേഷം യുണൈറ്റഡ് കിങ്ഡത്തിലെ ഏറ്റവും വലിയ സ്റ്റേഡിയമായ എഡ്ഗ്ബാസ്റ്റൺ ക്രിക്കറ്റ് ഗ്രൗണ്ട് ബിർമിങ്ഹാമിലാണ് സ്ഥിതിചെയ്യുന്നത്.
2 പ്രമുഖ ഫുട്ബോൾ ക്ലബ്ബുകളും ഈ നഗരത്തിൽ സ്ഥിതിചെയ്യുന്നു.
ആസ്റ്റൺ വില്ല , ബിർമിങ്ഹാം സിറ്റി എന്നീ ക്ലബ്ബുകളാണ് അവ.
10,000 വർഷങ്ങൾക്ക് ഈ പ്രദേശത്ത് മനുഷ്യപ്രവർത്തനങ്ങളുടെ തെളിവുകൾ കിട്ടിയിട്ടുണ്ട്.
1700 ബി.സിക്കും 1000 ബി.സി.ക്കും ഇടയിൽ, സമീപപ്രദേശങ്ങളിൽനിന്നുമുള്ള കുടിയേറ്റം കാരണം ഗണ്യമായ ജനസംഖ്യാവർധനവുണ്ടായതായി ഒന്നാം നൂറ്റാണ്ടിലെ റോമൻ ആക്രമണസമയത്ത് വനനിബിഡമായ ബിർമിങ്ഹാം പീഠഭൂമി റോമൻ മുന്നേറ്റങ്ങൾ തടുത്തുനിർത്താൻ സഹായിച്ചു.
The charters of 1166 and 1189 that established Birmingham as a market town and seigneurial borough അവലംബം
ബിർളാ മന്ദിർ, ജയ്പൂർ ബിർളാ മന്ദിർ, ജയ്പൂർ
രാജസ്ഥാനിന്റെ തലസ്ഥാനമായ ജൈപൂരിൽ സ്ഥിതിചെയ്യുന്ന ഒരു ഹൈന്ദവ ക്ഷേത്രമാണ് ബിർളാ മന്ദിർ (ഇംഗ്ലീഷ്: Birla Mandir ) എന്നറിയപ്പെടുന്ന ലക്ഷ്മീ നാരായണ ക്ഷേത്രം .
രാജ്യവ്യാപകമായി സ്ഥിതിചെയ്യുന്ന ബിർളാ ക്ഷേത്രശൃംഖലയിൽ പെടുന്ന ഒരു ക്ഷേത്രം കൂടിയാണ് ഇത്.
മോത്തി ദുങാരി എന്നറിയപ്പെടുന്ന ഒരു കുന്നിൻ പ്രദേശത്താണ് ഈ ക്ഷേത്രം സ്ഥിതിചെയ്യുന്നത്.
മാർബ്ബിളാണ് ഈ ക്ഷേത്രത്തിന്റെ ഒരു പ്രധാന നിർമ്മാണ വസ്തു.
1988കളിൽ ബിർളാ ഗ്രൂപ്പാണ് ഈ ക്ഷേത്രം പണികഴിപ്പിച്ചത്.
ഹൈന്ദവ വിശ്വാസപ്രകാരം സ്ഥിതിയുടെ ദേവനായ വിഷ്ണുവിനും ധനദേവതയായ ലക്ഷ്മീദേവിക്കും സമർപ്പിച്ചിരിക്കുന്ന ഒരു ക്ഷേത്രമാണ് ഇത്.
അതിനാലാണ് ലക്ഷ്മീ നാരായണ ക്ഷേത്രം എന്നും ഈ ക്ഷേത്രം അറിയപ്പെടുന്നത്.
ക്ഷേത്രത്തിന്റെ തൂണുകളിൽ ഹൈന്ദവദേവതകളെ കൂടാതെ കൺഫ്യൂഷസ് , യേശുക്രിസ്തു , ശ്രീ ബുദ്ധൻ തുടങ്ങിയ മറ്റു മതാചാര്യരുടെ ശില്പങ്ങളും ചിത്രീകരിച്ചിരിക്കുന്നു എന്നതാണ് മറ്റൊരു പ്രത്യേകത.
മൂന്നു മകുടങ്ങളാണ് ഈ ക്ഷേത്രത്തിനുള്ളത്.
മനോഹരമായ ഒരു ഹരിതോദ്യാനത്തിനു മധ്യത്തിലായാണ് വെണ്ണക്കല്ലിൽ തീർത്ത ഈ ക്ഷേത്രം സ്ഥിതിചെയ്യുന്നത്.
പുറത്തേക്കുള്ള കണ്ണികൾ ബിർളാ മന്ദിർ, ജയ്പൂർ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Birla temple, Jaipur Birla-temple, Jaipur
ബിർളാ പ്ലാനറ്റെറിയം ഇംഗ്ലീഷ് വിലാസം https://ml.wikipedia.org/wiki/Birla_Planetarium,_Kolkata
ഏഷ്യയിലെ ഏറ്റവും വലുതും ലോകത്തിലെ തന്നെ രണ്ടാമത്തേ വലുതുമായ പ്ലാനറ്റെറിയം ആണു കൊൽക്കത്തയിലെ ബിർള പ്ലാനറ്റെറിയം .
ഇത് കൂടാതെ ഇന്ത്യയിൽ ബി എം ബിർള പ്ലാനറ്റെറിയം, ചെന്നൈ , ദി ബിർള പ്ലാനറ്റെറിയം, ഹൈദരാബാദ് എന്നീ രണ്ട് ബിർളാ പ്ലാനറ്റെറിയങ്ങൾ കൂടി ഉണ്ട്.
നീലകണ്ഠപക്ഷി
മണ്ണാത്തിക്കിളികളിൽ കേരളത്തിൽ അത്യപൂർവ്വമായി കണ്ടുവരുന്ന ഒരു പക്ഷിയാണ് നീലകണ്ഠപക്ഷി (ഇംഗ്ലീഷ്: Bluethroat, ശാസ്ത്രീയനാമം: Luscinia svecica ).
മുമ്പ് പാലക്കാട് ജില്ലയിലെ കാവശേരിയിൽ നിന്നും, തൃശൂർ ജില്ലയിലെ കോൾനിലങ്ങളിൽ നിന്നും ഇവയെ കണ്ടിട്ടുണ്ടെങ്കിലും 2010-2011-ൽ നടന്ന പഠനത്തിൽ മാത്രമാണ് ദക്ഷിണ കേരളത്തിൽ ഇവയെ കണ്ടെത്തിയത്.
വരണ്ട ഊഷരപ്രദേശങ്ങൾ ഇഷ്ടപ്പെടുന്ന ഇവയെ കേരളത്തിൽ കൂടുതലായി കണ്ടുവരുന്നത് കാലാവസ്ഥാമാറ്റത്തെയാണ് സൂചിപ്പിക്കുന്നതെന്ന് വാദമുണ്ട് .
പിട കിയോലാഡിയൊ ദേശീയോദ്യാനത്തിൽ , ഭരത്പൂര് .
ചുവന്ന കുത്തുള്ള വർഗ്ഗം Luscinia svecica namnetum
13-14 സെ.
കറുത്ത വാലും അതിന്റെ വശങ്ങളിലെ ചുന്ന അടയാളങ്ങളും ഒഴിച്ചാൽ എല്ലായിടവും തവിട്ടു നിറമാണ്.
അവലംബം Zink et al. (2003) Recent evolutionary history of the bluethroat ( Luscinia svecica ) across Eurasia Archived 2005-04-04 at the Wayback Machine .
Molecular Ecology 12 :3069-3075 പുറത്തേക്കുള്ള കണ്ണികൾ Bluethroat song on Sonatura audioblog Bluethroat videos, photos sounds Archived 2016-04-22 at the Wayback Machine .
on the Internet Bird Collection Ageing and sexing (PDF; 3.4 MB) by Javier Blasco-Zumeta Gerd-Michael Heinze Archived 2013-11-12 at the Wayback Machine .
Information and pictures about the Bluethroat in the Netherlands Avibase Bluethroat 2 / Luscinia svecica റിയാദില്1992 Wikimedia Commons has media related to Luscinia svecica .
വിക്കിസ്പീഷിസിൽ Luscinia svecica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
നീലകണ്ഠൻ ജയചന്ദ്രൻ നായർ
കേണൽ നീലകണ്ഠൻ ജയചന്ദ്രൻ നായർ , എസി , കെസി ("എൻജെ" എന്നറിയപ്പെടുന്നു) ഇന്ത്യൻ ആർമിയിലെ ഒരു ഉന്നത ഉദ്യോഗസ്ഥനായിരുന്നു.
1993 ഡിസംബർ 20 ന്, ബറ്റാലിയന്റെ ഒരു മുൻകൂർ സംഘത്തിന് നേതൃത്വം നൽകുമ്പോൾ, അദ്ദേഹത്തിന്റെ വാഹനവ്യൂഹം നാഗാ വിമതർ പതിയിരുന്ന് ആക്രമിച്ചു.
നായർ പതിയിരിപ്പുകാരെ തകർക്കാൻ വ്യക്തിപരമായി ആക്രമണത്തിന് നേതൃത്വം നൽകുകയും തന്റെ ആളുകളെ സംരക്ഷിക്കുന്നതിനായി സ്വജീവൻ ബലിയർപ്പിക്കുകയും ചെയ്തു.
ഈ വീരകൃത്യത്തിന് അദ്ദേഹത്തെ രാജ്യം അശോകചക്രം നൽകി ആദരിച്ചു.
ധീരതയ്ക്കുള്ള പരമോന്നത ( അശോക ചക്ര ) പുരസ്കാരങ്ങളും രണ്ടാമത്തെ ഉയർന്ന ( കീർത്തി ചക്ര ) പുരസ്കാരങ്ങളും ലഭിച്ച ഒരേയൊരു സൈനികൻ എന്ന നിലയിൽ, സാങ്കേതികമായി നായർ ഇന്ത്യൻ ആർമിയിലെ ഏറ്റവും അലങ്കരിക്കപ്പെട്ട ഉദ്യോഗസ്ഥനാണ്.
ആർ. നീലകണ്ഠൻ നായരുടെയും പി. സരസ്വതി അമ്മയുടെയും മകനായി 1951 ഫെബ്രുവരി 17-ന് എറണാകുളത്താണ് അദ്ദേഹം ജനിച്ചത്.
തിരുവിതാംകൂറിലെ മുൻ ദിവാൻ പേഷ്കാർ കപ്പഴം രാമൻ പിള്ളയുടെ പിൻഗാമിയായിരുന്നു അദ്ദേഹം.
നായർ കേരളത്തിലെ കഴക്കൂട്ടം സൈനിക് സ്കൂളിലെ പൂർവ്വ വിദ്യാർത്ഥിയായിരുന്നു.
തുടർന്ന് 38-ാമത്തെ കോഴ്‌സിന്റെ ഭാഗമായി പൂനെയിലെ നാഷണൽ ഡിഫൻസ് അക്കാദമിയിൽ ചേർന്നു. 'ഐ' സ്ക്വാഡ്രണിലെ അംഗമായിരുന്നു.
വെല്ലിംഗ്ടണിലെ ഡിഫൻസ് സർവീസസ് സ്റ്റാഫ് കോളേജിൽ ചേർന്നു.
നായർ 1971 ജൂൺ 13-ന് 16 മറാഠാ ലൈറ്റ് ഇൻഫൻട്രിയിൽ കമ്മീഷൻ ചെയ്യപ്പെട്ടു 1973 ജൂൺ 13-ന് ലെഫ്റ്റനന്റും 1977 ജൂൺ 13-ന് ക്യാപ്റ്റനായും സ്ഥാനക്കയറ്റം ലഭിച്ചു ഇന്ത്യൻ ആർമിയിലെ അദ്ദേഹത്തിന്റെ കരിയർ രണ്ട് പതിറ്റാണ്ടിലേറെ നീണ്ടുനിന്നു, ആ സമയത്ത് അദ്ദേഹം വിവിധ കമാൻഡുകളും സ്റ്റാഫ് നിയമനങ്ങളും വഹിച്ചിരുന്നു.
ഭൂട്ടാനിലെ IMTRAT ൽ സേവനമനുഷ്ഠിച്ചു.
പൂനെയിലെ ആർമി ഇന്റലിജൻസ് സ്കൂളിൽ ഇൻസ്ട്രക്ടറായും സേവനമനുഷ്ഠിച്ചിട്ടുണ്ട്.
1983-ൽ, മിസോറാമിൽ , നായർ കലാപകാരികളോട് ക്ലോസ്-ക്വാർട്ടേഴ്‌സ് പോരാട്ടത്തിൽ ഏർപ്പെട്ടു, അതിന് അദ്ദേഹത്തിന്റെ അസാധാരണമായ ധീരതയ്ക്കുള്ള അംഗീകാരമായി കീർത്തി ചക്ര നൽകി ആദരിച്ചു.
1984 ജൂൺ 13-ന് അദ്ദേഹത്തിന് പ്രധാന മേജറായി സ്ഥാനക്കയറ്റം ലഭിച്ചു, ജനുവരി 1-ന് ലെഫ്റ്റനന്റ് കേണൽ (തിരഞ്ഞെടുപ്പിലൂടെ) സ്ഥാനക്കയറ്റം ലഭിച്ചു.
1993-ൽ, അദ്ദേഹത്തിന്റെ യൂണിറ്റ്, പതിനാറാം ബറ്റാലിയൻ മറാത്ത ലൈറ്റ് ഇൻഫൻട്രി നാഗാലാൻഡിൽ വിന്യസിക്കപ്പെട്ടു.
1993 ഡിസംബറിൽ അദ്ദേഹം നാഗാലാൻഡിൽ ഒരു മുൻകൂർ പാർട്ടി വാഹനവ്യൂഹത്തിന് നേതൃത്വം നൽകുമ്പോൾ, നൂറോളം വിമതർ അവരെ ആക്രമിച്ചു.
ഓട്ടോമാറ്റിക് ആയുധങ്ങളിൽ നിന്നുള്ള തീപിടുത്തത്തിൽ ഒരു ജൂനിയർ കമ്മീഷൻഡ് ഓഫീസറും 13 ജവാന്മാരും സംഭവസ്ഥലത്ത് തന്നെ കൊല്ലപ്പെട്ടു.
സാരമായി പരിക്കേറ്റ കേണൽ നായരുടെ ധൈര്യം ചോർന്നില്ല.
തന്റെ ഗുരുതരമായ പരിക്ക് ശ്രദ്ധയിൽപ്പെട്ട അദ്ദേഹം തന്റെ ജവാന്മാരെ ഒരു ആക്രമണ നിരയിൽ സംഘടിപ്പിക്കുകയും കലാപകാരികൾ അണികൾ തകർത്ത് ഓടിപ്പോയപ്പോൾ അവർക്കെതിരെ കുറ്റം ചുമത്തുകയും ചെയ്തു.